Masilamea

Ko Masilamea ko e kiʻi kolo ia ʻi he vahe hihifo ʻo Tongatapu. ʻOku tuʻu ʻi he Hala Hihifo ʻi he vahaʻa ʻo Teʻekiu pea mo e manga fā ofi ki Foʻui. Ko hono hingoa fakatenetene ko Vai ko lele ʻa lulu.

Ko e tofiʻa ia ʻo e puleʻanga ʻo Tonga.

Ko e matāpule tauhi fonua ʻi he koló ni ko Sikei. Ko hono hingoa fakatenetene ko Veʻeloʻa. Ko e hingoa tauhi fonua ko ʻeni, ʻoku fakanofo pē ia ʻe Lauaki. Pea ʻoku kau ʻa Sikei ʻi he kau Nimatapu (Haʻa Tufunga). Ko Sikei, ko e tehina faifatongia ia ʻa Lauaki. Ka ʻi ai ha poʻuli kuo tō ʻi he fonua, pea ka ʻikai kē ʻi Tongá ni ʻa Lauaki, ko Sikei te ne fakahoko honau fatongia fakahaʻatufunga pea toki tokoni mai ai pē ki ai ʻa e toenga ʻo e kau Haʻa Tufunga.

Ko e taimi foki naʻe pekia ai ʻa e taʻahine ʻalo ko Fusipala (tehina ʻo Sālote Tupou III) ko Sikei (Siale) naʻe ʻi ʻolunga ʻi he fatā fakataha mo e taʻahine, mei hono fakahāʻele mei pālasi ki Malaʻekula.

Tataku
Lēkoti ʻa e ʻōfisi ʻo e pālasi.

category:Tongatapu & takatakai
category:Sikei